Akvamariinsinine

Akvamariinsinine (ladina keelest aqua marina 'merevesi') on siniste värvitoonide hulka kuuluv värvus, õrnalt roheka suunas kalduv hele kuni valkjas sininehttps://sonaveeb.ee/search/est-est/detail/akvamariinsinine/1?ieuser=false. Nimetus tuleb samavärvilise vääriskivi akvamariini nimetusest. Toon on võrreldes türkiissinisega heledam ja kahvatum.

 Pildid 

 Variatsioonid 
Prantsuskeelne värvinimetuste portaal pourpre.com annab akvamariinsinise (aigue-marine) vasteks toonivahemiku heledast erksinisest selle kahvatuma variandini  .

Pantone värvitoon 14-4313 Aquamarine sisaldab pisut punast ja on pastelsem ja murtum kui läbipaistvana mõjuv loodusliku akvamariini värvus .

Veebivärv Aquamarine on väga ere sinise ja rohelise vahele jääv hele toon  http://www.html-color-names.com/aquamarine.php. Loodusliku akvamariini sinise värvusega sarnanevad toonilt veebivärvid LightCyan  http://www.html-color-names.com/lightcyan.php ja PaleTurquoise  http://www.html-color-names.com/paleturquoise.php.

RAL Design värvivaliku toon 200 60 30 Aquamarinblau on mitte kahvatu, vaid puhta türkiissinisega sarnaneva värvusega  https://www.ral-farben.de/content/anwendung-hilfe/all-ral-colours-names/overview-ral-design-colours.html.

 Akvamariinsinine looduses 
Mineraalidest võivad akvamariinsinise värvusega olla peale berülli ka topaas, amasoniit ja varistsiit.

Uraan paistab teleskoobis kahvatu roheka-helesinise kettana, sest selle planeedi metaanist atmosfäär neelab tugevasti päikesekiirguse kollast ja punast osahttp://opik.obs.ee/osa2/ptk08/box01.html.

Samal põhjusel võib selge vesi paista päikesevalguses akvamariin- või türkiissinisena.

Akvamariinsinine on hele- või rohekassinine silmavärvus, mis esineb tongkingi kassidelK. Tihanov. Kasside tõuaretuse inglise-eesti oskussõnastik. Magistritöö. Tartu, 2011.

 Kasutamine 
Värv seostub puhtuse, kerguse ja läbipaistvusega. Kirjanduses seostatakse akvamariinsinist taeva või vee värvusegahttp://www.eki.ee/dict/ekss/index.cgi?Q=akvamariinsinine&F=Mhttps://sonaveeb.ee/search/est-est/detail/akvamariinsinine/1.

Seinavärvina loob sisekujunduses tüüne ja rahuliku mulje. Armastatud valik vannitubades ja kümblusruumides. Tekstiilides ja riietuses loob mulje kaalutusest ja õhulisusest. Pastelse heleda toonina võimaldab kombineerimist nii neutraalvärvustega kui ka keskmiselt kromaatiliste toonidega, nagu violett või liivakollane.

Värvinimetust kasutatakse kõige sagedamini tekstiilide, rõivaesemete ja aksessuaaride, aga ka klaasihttps://www.zarahome.com/ee/special-prices/akvamariinsinine-klaasist-vaas-c1020216002p300945658.html värvuse kirjeldamisel.

Tiziano pastellipaberi akvamariinsinine toon originaalnimetusega acqua marina on eesti keelde tõlgitud kui veesininehttp://www.arte.ee/et/a/pastellipaber-tiziano-160g-50x65-veesinine.

 Vaata ka 
 türkiissinine
 jääsinine
 lõunameresinine
 mereroheline
 vesiroheline

 Viited 

Kategooria:Sinised värvitoonid